2020. gada 17. aprīlī Rīkojums Nr. 200

Rīgā (prot. Nr. 24 61. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu, kas nepārsniedz 45 500 000 *euro*, tai skaitā:

1.1. atbalstam ražotājiem un citiem uzņēmumiem lauksaimniecības un pārtikas nozarē saistībā ar Covid-19 izplatības ietekmi uz tautsaimniecību – finansējumu, kas nepārsniedz 35 500 000 *euro*;

1.2. lauku saimniecību riska pārvaldībai un nepārtrauktas pārejas nodrošināšanai uz 2021.–2027. gada plānošanas periodu – finansējumu, kas nepārsniedz 5 000 000 *euro*;

1.3. uzņēmumu likviditātes un naudas plūsmas saglabāšanai, Latvijas Lauku attīstības programmā 2014.–2020. gadam uzsākto investīciju projektu īste­nošanai un finansiālā sloga mazināšanai lauku saimniecībām un uzņēmumiem – finansējumu, kas nepārsniedz 5 000 000 *euro*.

2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

Ministru prezidents A. K. Kariņš

Zemkopības ministrs K. Gerhards